ศักดิ์สิทธิ์ แท่งทอง

ศักดิ์สิทธิ์ แท่งทอง หน่อย (แต่นิยมเรียกนามแฝงว่า แท่ง) เป็นนักแสดง นักร้อง พิธีกรชาวไทย มีชื่อเสียงจาก ภาพยนตร์ เรื่อง กลิ้งไว้ก่อนพ่อสอนไว้, รักแท้บทที่ 1 ละครเรื่อง เพื่อเธอ, อยากหยุดตะวันไว้ที่ปลายฟ้า, ละครซิตคอม 3 หนุ่ม 3 มุม และละครหลังข่าวอีกหลายเรื่อง รวมถึงซิตคอม เรื่อง บางรักซอย 9 
มีวงดนตรีของตัวเองที่ตั้งขึ้นมาจากกลุ่มเพื่อนทีม แมงปอล้อคลื่น ที่ใช้ชื่อว่า พลพรรครักเอย และนอกจากนี้แท่งยังเคยเล่นฟุตบอลอาชีพให้กับทีม สโมสรฟุตบอลสุราษฎร์ธานี อีกด้วย และในปี พ.ศ. 2557 สโมสร ซีคเคอร์ เอฟซี ทีมในศึกดิวิชั่น 2 โซนภาคกลางและตะวันตก คว้าตัว "แท่ง" ศักดิ์สิทธิ์ แท่งทอง นักร้องนักแสดงชื่อดังมาร่วมทีมเป็นที่เรียบร้อยแล้วโดยเซ็นสัญญา 1 ปี ในตำแหน่งกองกลาง สวมเสื้อหมายเลข 1

**ประวัติ**
ศักดิ์สิทธิ์ แท่งทอง เกิดเมื่อวันที่ 6 มิถุนายน พ.ศ. 2510 ที่ตำบลหมูม่น อำเภอเมืองอุดรธานี จังหวัดอุดรธานี เป็นลูกชายคนแรกของครอบครัวและมีน้องชาย 1 คนศักดิ์สิทธิ์เติบโตตามจังหวัดต่าง ๆ เนื่องจากคุณพ่อมีอาชีพรับราชการ จึงทำให้ต้องย้ายไปประจำตามจังหวัดต่าง ๆ พออายุได้ 15 ปี ก็เริ่มเข้ามาเรียนที่กรุงเทพมหานคร ในระดับชั้นมัธยมศึกษาปีที่ 3 ที่โรงเรียนรุจิเสรีวิทยา และจบการศึกษาระดับมัธยมศึกษาปีที่ 6 จากโรงเรียนวัดราชาธิวาส และเรียนต่อระดับอุดมศึกษาคณะ​นิเทศศาสตร์​ มหา​วิทยาลัย​กรุงเทพ โดยทำงานไปด้วยระหว่างที่เรียนได้เข้าไปช่วยงานเบื้องหลังฝ่ายศิลป์ในรายการทีวี "ผู้หญิงวันนี้" และ บริษัทโฆษณา "สยามสตูดิโอ" ทำให้มีผลงานบันเทิงงานแรกคือ การถ่ายโฆษณาของธนาคารกรุงเทพฯ พาณิชย์การ ต่อมามีผลงานภาพยนตร์โฆษณาอีก 3 เรื่อง คือ กางเกงยีนส์แม็ค, น้ำส้มกรีนสปอร์ต, เนสกาแฟเชค จนมาถึงจุดเปลี่ยนชีวิตคือได้รับคัดเลือกให้มารับบทเป็น "นายโอฬาร หรือ หมี ณ หินกลิ้ง" ในภาพยนตร์เรื่อง กลิ้งไว้ก่อน พ่อสอนไว้ กำกับโดย สมจริง ศรีสุภาพ และในเวลาไล่เลี่ยกันก็ได้รับบทเป็น "ทศพล" ในละครซิตคอมเรื่อง 3 หนุ่ม 3 มุม และได้แสดงในภาพยนตร์เรื่องที่ 2 เรื่อง ปีหนึ่งเพื่อนกันและวันอัศจรรย์ของผม ออกฉายเมื่อวันที่ 27 มีนาคม พ.ศ. 2536 กับผู้กำกับคนเดิม สมจริง ศรีสุภาพ ซึ่งได้แสดงนำร่วมกับ ปฏิภาณ ปฐวีกานต์ 
ศักดิ์สิทธิ์ยังได้รวมตัวกับเพื่อนตั้งทีมฟุตบอล แมงปอล้อคลื่น เริ่มเตะฟุตบอลเพื่อการกุศลอย่างเป็นจริงเป็นจังเมื่อประมาณปี 2538 นอกจากนี้เขายังมีผลงานเพลง โดยในปี 2539 กับผลงานเดี่ยวชุด มินิอัลบั้ม ชุดเด็กหลังห้อง ต่อมาได้รวมตัวกันตั้งวง พลพรรครักเอย และมีผลงานออกอัลบั้มชื่อชุด พักรบ เมื่อเดือนมิถุนายน 2548 และชุด พบรัก ในปี 2549

**กิจกรรมการกุศล**
แท่งและเพื่อน ๆ ได้รวมตัวตั้งกลุ่ม แมงปอล้อคลื่น ที่อยากจะออกกำลังกาย พบปะสังสรรค์ โดยใช้ฟุตบอลเป็นตัวกลาง จนกลายมาเป็นทีมฟุตบอลที่ตระเวนเตะหารายได้เพื่อการกุศลมาแทบจะทั่วประเทศ โดยเริ่มเตะฟุตบอลเพื่อการกุศลอย่างเป็นจริงเป็นจังเมื่อประมาณปี 2538 เมื่อแหม่ม สุริวิภา ชักชวนแท่งร่วมทำบุญเพื่อสร้างอาคารเรียน ให้โรงเรียนที่จังหวัดสกลนคร จึงเกิดความคิดที่จะเปิดรับบริจาคเงินจากบุคคลทั่วไป โดยจัดเป็นการเตะฟุตบอลเพื่อการกุศล จากนั้นองค์กรการกุศลต่างๆก็เริ่มติดต่อชักชวน พลพรรคแมงปอฯ ร่วมเตะฟุตบอลการกุศล
แท่งมีส่วนร่วมในกิจกรรมการกุศลอย่างเช่น ในโครงการ "คนหล่อขอทำดี" ของ นิตยสารสุดสัปดาห์ ฉลองการก้าวเข้าสู่ปีที่ 26 ในโครงการ โดยไปร่วมเล่นดนตรีร้องเพลงให้กับผู้ต้องขังหญิงที่ทัณฑสถาน เมื่อวันที่ 13 กุมภาพันธ์ 2551 ร่วมกับ พลพรรครักเอย, โจอี้ บอย และ สมเจต พยัฆโส

**ผลงาน**

**ละครโทรทัศน์**

**ภาพยนตร์**
 พ.ศ. 2532: มาเฟียเสียฟอร์มเลย ภาพยนตร์สั้น เพื่อ โปรโมท วงนูโว- พ.ศ. 2534: กลิ้งไว้ก่อนพ่อสอนไว้- พ.ศ. 2536: ปีหนึ่งเพื่อนกันและวันอัศจรรย์ของผม- พ.ศ. 2538: รักแท้บทที่ 1

**เพลง**
 พ.ศ. 2537: เพื่อเธอ (เพลงประกอบละคร เพื่อเธอ)- พ.ศ. 2538: อยากหยุดตะวันไว้ที่ปลายฟ้า (เพลงประกอบละคร อยากหยุดตะวันไว้ที่ปลายฟ้า)- พ.ศ. 2539: เด็กหลังห้อง- พ.ศ. 2548: พลพรรครักเอย อัลบั้ม พักรบ- พ.ศ. 2549: พลพรรครักเอย อัลบั้ม พบรัก- พ.ศ. 2553: สละโสด Feat. วงไมโคร (เพลงประกอบซิทคอม บางรักซอย 9) - พ.ศ. 2556: เพลง หูทวนลม โปรเจกต์ Croissong Long Long Do (ครัวซอง ลอง ลอง ดู)
*พ.ศ. 2557 : ซิงเกิ้ลเพลง เหลือเป็นคนสุดท้าย
*พ.ศ. 2559: เพลง เราและนาย ร้องคู่กับ มอส ปฏิภาณ ในอัลบั้ม 20 ปี โลโซ เราและนาย
*พ.ศ. 2564 : เพลง คิดอะไรอยู่ กัน นภัทร x สไมล์ ภารฎา Feat. x นุ้ย สุจิรา (เพลงประกอบละคร ผู้ใหญ่สันต์ กำนันศรี)

**มิวสิกวิดีโอ**
 พ.ศ. 2533: เธอปันใจ (อัสนี-วสันต์ เป็นนักแสดงประกอบโผล่มาฉากเดียวแต่มีบทพูด)- พ.ศ. 2535: ขอเป็นคนหนึ่ง (นันทิดา แก้วบัวสาย)- พ.ศ. 2536: รักเธอเสมอ (อัสนี-วสันต์ โชติกุล)- พ.ศ. 2540: วันนี้เธอบอกรักหรือยัง (เทเรซ่า  อากีล่าร์)- พ.ศ. 2544: เล่าสู่กันฟัง (ธงไชย แมคอินไตย์)- พ.ศ. 2549: ไม่ท้อ (พลพล พลกองเส็ง)

**คอนเสิร์ต**
 พ.ศ. 2535: 3 หนุ่ม 3 ไมค์- พ.ศ. 2538: ในห้องรับแขก : Guess Who's Movin
*พ.ศ. 2545: 10 ปี EXACT- พ.ศ. 2548: พงษ์พัฒน์ Return Of The Rock
*พ.ศ. 2549: SCB Life+ Live Concert
*พ.ศ. 2551: 3 หนุ่ม 3 ไมค์ 2008
*พ.ศ. 2553: 12 ปี เสก โลโซ ใจสั่งมา
*พ.ศ. 2557: Patiparn Party 25 ปี Mr.Mos

**พิธีกร**
 พ.ศ. 2542: ไม่สิ้นไร้ขบวนถ้า (ช่อง 7) บริษัท  Matching Entertainment date=2008-03-12 - พ.ศ. 2549: รักเอย (ช่อง 3) บริษัท  โพลีพลัส- พ.ศ. 2550: 3 หนุ่ม 3 มุม วาไรตี้ (ช่อง 9) บริษัท  เอ็กแซ็กท์ date=2008-10-10 - พ.ศ. 2551 - พ.ศ. 2553: 3 หนุ่ม 3 มุม ทูไนท์ (ช่อง 5) บริษัท  เอ็กแซ็กท์ date=2008-10-10 - พ.ศ. 2556: หนึ่งสมองสองมือ จูเนียร์ (ช่อง 7) บริษัท  มีเดียสตูดิโอ- พ.ศ. 2557 - พ.ศ. 2558: ภาพหลงยุค (ช่องไทยรัฐทีวี)- พ.ศ. 2560 - พ.ศ. 2564: คาราวานสำราญใจ (ช่อง 3 เอชดี)- พ.ศ. 2562: รหัสลับรหัสรอด (ช่อง 9) ทุกวันจันทร์ถึงวันอังคาร เวลา 21.00 และวันพุธ เวลา 21.15- พ.ศ. 2562: #คนเปลี่ยนโลก The Gamechangers: Inventing the World (ช่อง 9) ทุกวันจันทร์ถึงวันอังคาร เวลา 21.00 และวันพุธ เวลา 21.15- พ.ศ. 2563: The Golden Song เวทีเพลงเพราะ ฤดูกาลที่ 2 (ช่องวัน 31) ทุกวันอาทิตย์ 18.00 น.- พ.ศ. 2563 - ปัจจุบัน: ศักดิ์สิทธิ์คงกระพัน (เอ็มคอตเอชดี) ทุกวันเสาร์ เวลา 13.00 น.- พ.ศ. 2564 - ปัจจุบัน: ขอข้าวกินหน่อย (Youtube : Scenario & Ratchadalai) ทุกอังคารเว้นอังคารเวลา 18.00 น.- พ.ศ. 2566 - ปัจจุบัน: ฝากท้อง (Youtube : NINJA PERFECTION ) ทุกพฤหัสบดีเว้นพฤหัสบดีเวลา 18.00 น.- พ.ศ. 2567 - ปัจจุบัน: หนุ่มแท่งอารามทัวร์ (ช่อง 7HD) ทุกวันเสาร์ เวลา 13.00 น.- พ.ศ. 2568 - ปัจจุบัน: เรียกข้าว่าเซียน (FM 99 Active Radio คลื่นเมืองไทยแข็งแรง) ทุกวันจันทร์ เวลา 21.30 น.

**ละครเวที**
 พ.ศ. 2551: ก่อนจะถึง บางรักซอย 9 on stage  เมืองไทยรัชดาลัย เธียเตอร์ date=2012-02-07 

**ผลงานอื่น**
 พ.ศ. 2537: นักฟุตบอลกึ่งอาชีพ ทีม สโมสรฟุตบอลธนาคารกรุงเทพฯ พาณิชยการ- พ.ศ. 2538: นักฟุตบอล ทีม แมงปอล้อคลื่น- พ.ศ. 2543: คอลัมนิสต์ เลี้ยงลูกกับแท่ง ที่เว็บไซต์ eotoday.com- พ.ศ. 2543: ผู้ฝึกสอนฟุตบอลโครงการยุวชนแมงปอล้อคลื่น (แมงปอล้อเล่น) ของเว็บไซต์ eotoday.com- พ.ศ. 2543: คอลัมนิสต์  คนอกหักพักบ้านนี้ date=2008-04-10  หนังสือ แพรว สุดสัปดาห์- พ.ศ. 2544: นักฟุตบอลอาชีพ ทีม บีอีซี เทโรศาสน
ไฟล์:ชัดเจนก่อนจะถึงบางรักซอย9.jpg|thumb|200px|right|ชัดเจน จาก ก่อนจะถึง บางรักซอย9 on stage- พ.ศ. 2549: นักฟุตบอลอาชีพ ทีม สโมสรฟุตบอลสุราษฎร์ธานี หมายเลข 16- พ.ศ. 2549: นักฟุตบอล ทีม G-MAN- พ.ศ. 2553: นักฟุตบอลอาชีพ ทีม สโมสรฟุตบอลสมุทรปราการ เอฟซี- พ.ศ. 2558: กรรมการรายการค้นหาแอร์โฮสเตท รายการ The Angel นางฟ้าติดปีก Season 2

**ผลงานโฆษณา**
 พ.ศ. 2564: เซนทรัม ซิลเวอร์ 50 พลัส- พ.ศ. 2565: ข้าวมาบุญครอง

**รางวัล**
 รางวัลชมรมวิจารณ์บันเทิง ครั้งที่ 4 ประจำปี พ.ศ. 2536 สาขานักแสดงประกอบชายยอดเยี่ยม- จากภาพยนตร์เรื่อง ปีหนึ่งเพื่อนกันกับวันมหัศจรรย์ของผม (เข้าชิง)- รางวัลโทรทัศน์ทองคำ ครั้งที่ 18 - จากละครเรื่องบางรักซอย 9 (เข้าชิง)- รางวัลท็อปอวอร์ด - จากละครเรื่องวิมานดิน (เข้าชิง)- รางวัลโทรทัศน์ทองคำ ครั้งที่ 33 สาขาดาราสนับสนุนชายดีเด่น - จากละครเรื่อง เลือดข้นคนจาง (เข้าชิง)- รางวัลคมชัดลึกอวอร์ด ครั้งที่ 15 สาขานักแสดงนำชายยอดเยี่ยม - จากละครเรื่อง เลือดข้นคนจาง (ได้รับรางวัล)- รางวัลนาฏราช สาขานักแสดงนำชายยอดเยี่ยม พ.ศ. 2561 - จากละครเรื่อง เลือดข้นคนจาง (ได้รับรางวัล)

**อ้างอิง**

**แหล่งข้อมูลอื่น**
 saksit_sstt

หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:พิธีกรชาวไทย
หมวดหมู่:นักฟุตบอลชายชาวไทย
หมวดหมู่:บุคคลจากอำเภอเมืองอุดรธานี
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากโรงเรียนวัดราชาธิวาส
หมวดหมู่:นักฟุตบอลจากจังหวัดอุดรธานี
หมวดหมู่:ผู้เล่นสโมสรฟุตบอลสุราษฎร์ธานี
หมวดหมู่:ผู้เล่นสโมสรฟุตบอลโบลาเวน สมุทรปราการ